open-index/open-wikipedia-markdown huggingface dataset:
Pinot Grigio

**Pinot Grigio** (Itaalias), **Pinot gris** (Prantsusmaal), **Tokay d'Alsace** (Ungaris) või **Grauburgunder** (Saksamaal) on viinamarjasort. 

## Ajalugu
Tegemist on vürtsika viinamarjasordiga, mis ühe teooria kohaselt toodi Prantsusmaale ja ka mujale Euroopasse 14. sajandil Balatoni järve äärest Ungaris. Teise legendi järgi on vein sündinud Burgundias, kuid leidis 14. sajandil tee Šveitsi, kus sai keisri lemmikuks. Sealt edasi jõudis sort Põhja-Itaaliasse, kus Pinot Gris'st sai Pinot Grigio. Eriti populaarne on see Kirde-Itaalia piirkondades: Lombardia, Veneto, Friuli, Trentino ja Alto Adige. Pinot Grigiost sai kuulsaim valge vein maailmas, mida hakati eksportima ka Ameerikasse. Tavaliselt on valge veini viinamarjad rohelised, kuid Pinot Gris on pigem hallikas-sinakas, millest on ta saanud ka endale nime.

## Veini omadused
Mida heledam on vein, seda happelisem on tema maitse. Veini maitse sõltub sellest, kus viinamarju kasvatatakse. Pinot Grigiol ei ole silmatorkavalt ainulaadset maitset, nagu Moscatol või Rieslingul, kuid see on poolkuiv, täidlase ja jõulise vürtsiga. Tunda on laimi, rohelise õuna, sidruni, pirni, nektariini ja virsiku noote. Veel võib aimata mandlit, mett, nelki, ingverit ja vürtsi.
## Kasvukohad
**Alsace**

Alsace'i on peetud üheks maailma kauneimaks veinipiirkonnaks. Paljude eestlaste poolt armastatud ongi just Alsace’ist pärit veinid. Pikk põhjast lõunasse ulatuv veiniala, mis on tuntud ka Alsace’i veiniteena. Kuulub praegu Prantsusmaale (alates aastast 1945), kuid on kuulunud vahel ka Saksamaale, selle tõttu on sealsed kohanimed pigem saksapärased.

**Austraalia**

Kokku on Austraalias Pinot Grigio taimi 3731 hektarit neljas piirkonnas: Victoria, Lõuna-Austraalia, Uus-Lõuna-Wales, Tasmaania. Keskuseks on Victoria piirkond. Sealse King Valley jahe kliima ja Itaalia kogukond tagavad väga hea Pinot Grigio veini. Ka teised piirkonnad sobivad oma kliima poolest, et toota maitsavat Pinot Grigio veini.

**Saksamaa**

Baden on Saksamaal kõige lõunapoolsema veinipiirkond. Ülekaalus on Badenis Pinot perekond (Blanc, Gris ja Noir), mida kasvatatakse kokku umbes 40% kasvupinnast. Saksamaal kutsutakse Pinot Grigio Ruländeriks ja Grauburguneriks, kuna tegemist on suitsuse ja vürtsika veiniga.

**Itaalia**

Kirde-Itaalia on Pinot Grigio tootmises maailmas esirinnas. Piirkond ekspordib peamiselt Ühendkuningriiki ja USA-sse. Mõnedes Itaalia osades kasutatakse seda sorti ka vahuveinide valmistamiseks.

## Viited
Tetsurō Degawa

**Tetsurō Degawa**（出川哲朗　Degawa Tetsurō, sündinud 13. veebruaril 1964 Yokohamas) on Jaapani koomik.

## Välislingid
*Ametlik profiil (jaapani keeles)
Manatee maakond

**Manatee maakond** (*Manatee County*) on maakond Ameerika Ühendriikides Florida osariigis.

Maakonna halduskeskus on Bradenton.

## Ajalugu
Maakond moodustati 1855. aastal.

## Rahvastik
Elanike arv oli 2010. aasta rahvaloenduse järgi 322 833.

## Viited
Marioni maakond (Florida)

**Marioni maakond** (*Marion County*) on maakond Ameerika Ühendriikides Florida osariigis.

Maakonna halduskeskus on Ocala.

## Ajalugu
Maakond moodustati 1844. aastal.

## Rahvastik
Elanike arv oli 2010. aasta rahvaloenduse järgi 331 298.

## Viited
Martini maakond (Florida)

**Martini maakond** (*Martin County*) on maakond Ameerika Ühendriikides Florida osariigis.

Maakonna halduskeskus on Stuart.

## Ajalugu
Maakond moodustati 1925. aastal.

## Rahvastik
Elanike arv oli 2010. aasta rahvaloenduse järgi 146 318.

## Viited
Monroe maakond (Florida)

**Monroe maakond** (*Monroe County*) on maakond Ameerika Ühendriikides Florida osariigis.

Maakonna halduskeskus on Key West.

## Ajalugu
Maakond moodustati 1823. aastal.

## Rahvastik
Elanike arv oli 2010. aasta rahvaloenduse järgi 73 090.

## Viited
Okeechobee maakond

**Okeechobee maakond** (*Okeechobee County*) on maakond Ameerika Ühendriikides Florida osariigis.

Maakonna halduskeskus on Okeechobee.

## Ajalugu
Maakond moodustati 1917. aastal.

## Rahvastik
Elanike arv oli 2010. aasta rahvaloenduse järgi 39 996.

## Viited
Osceola maakond (Florida)

**Osceola maakond** (*Osceola County*) on maakond Ameerika Ühendriikides Florida osariigis.

Maakonna halduskeskus on Kissimmee.

## Ajalugu
Maakond moodustati 1887. aastal.

## Rahvastik
Elanike arv oli 2010. aasta rahvaloenduse järgi 268 685.

## Viited
Polki maakond (Florida)

**Polki maakond** (*Polk County*) on maakond Ameerika Ühendriikides Florida osariigis.

Maakonna halduskeskus on Bartow.

## Ajalugu
Maakond moodustati 1861. aastal.

## Rahvastik
Elanike arv oli 2010. aasta rahvaloenduse järgi 602 095.

## Viited
Putnami maakond (Florida)

**Putnami maakond** (*Putnam County*) on maakond Ameerika Ühendriikides Florida osariigis.

Maakonna halduskeskus on Palatka.

## Ajalugu
Maakond moodustati 1849. aastal.

## Rahvastik
Elanike arv oli 2010. aasta rahvaloenduse järgi 74 364.

## Viited
Sarasota maakond

**Sarasota maakond** (*Sarasota County*) on maakond Ameerika Ühendriikides Florida osariigis.

Maakonna halduskeskus on Sarasota.

## Ajalugu
Maakond moodustati 1921. aastal.

## Rahvastik
Elanike arv oli 2010. aasta rahvaloenduse järgi 379 448.

## Viited
Seminole'i maakond (Florida)

**Seminole'i maakond** (*Seminole County*) on maakond Ameerika Ühendriikides Florida osariigis.

Maakonna halduskeskus on Sanford.

## Ajalugu
Maakond moodustati 1913. aastal.

## Rahvastik
Elanike arv oli 2010. aasta rahvaloenduse järgi 422 718.

## Viited
Sumteri maakond (Florida)

**Sumteri maakond** (*Sumter County*) on maakond Ameerika Ühendriikides Florida osariigis.

Maakonna halduskeskus on Bushnell. Suurim asula on The Villagesi inkorporeerimata kogukond (Census-Designated Place).

## Ajalugu
Maakond moodustati 1853. aastal. Pikka aega oli maakond vägagi ruraalne, kuid viimastel aastatel on kiiresti kasvanud, kui maakonda on kolinud palju pensionäre peamiselt Kesk-Läänest ja kirdest.

## Rahvastik
Elanike arv oli 2010. aasta rahvaloenduse järgi 93 420.

Maakonna elanike keskmine iga on kõigi USA maakondade kõrgeim – 62,7 aastat – ja maakonnas on ka suurim üle 65-aastaste osakaal – 55,6%.

## Viited
Suwannee maakond

**Suwannee maakond** (*Suwannee County*) on maakond Ameerika Ühendriikides Florida osariigis.

Maakonna halduskeskus on Live Oak.

## Ajalugu
Maakond moodustati 1858. aastal.

## Rahvastik
Elanike arv oli 2010. aasta rahvaloenduse järgi 41 551.

## Viited
St. Johnsi maakond

**St. Johnsi maakond** (*St. Johns County*) on maakond Ameerika Ühendriikides Florida osariigis.

Maakonna halduskeskus on St. Augustine.

## Ajalugu
Maakond moodustati 1821. aastal.

## Rahvastik
2010. aasta rahvaloenduse järgi oli seal 190 039 elanikku.

## Viited
St. Lucie maakond

**St. Lucie maakond** (*St. Lucie County*) on maakond Ameerika Ühendriikides Florida osariigis.

Maakonna halduskeskus on Fort Pierce.

## Ajalugu
Maakond moodustati 1905. aastal.

## Rahvastik
Elanike arv oli 2010. aasta rahvaloenduse järgi 277 789.

## Viited
Sheck Wes

**Khamidou Rassoul Cheikh Fall** (sündinud 10. septembril 1998), lauljanimega **Sheck Wes**, on Ameerika räppar, laulukirjutaja ja modell. Ta on laialdaselt tuntud enda 2017 aasta hittloo "Mo Bamba" tõttu, mis maailmas populaarsust 2018. aastal kogus.

Fall on Travis Scotti Cactus Jack Recordsi ja Kanye Westi GOOD Music plaadifirmadega sõlminud lepingu, olles Interscope Recordsi egiidi all.

## Varajane elu
Khamidou Rassoul Cheikh Fall sündis New Yorgi Harlemi linnaosas Senegali immigrantide peres. 5 aastaselt kolisid Fall ja ta ema Milwaukee linna, kus ta järgnevad 9 aastat elas. 14-aastaselt kolis Fall tagasi New Yorki.

## Vandenõu
31. jaanuari 2019 väitis Ridge Productions, et Fall keeldus maksmast oma tulevase singli "Mudboy" video eest. Ridge Productions postitas originaalse versiooni, koos lisatud helidega, et maha teha Falli ja ta sõpru leppest tagasiastumise pärast.

2019. aasta veebruaris süüdistati Falli jälitamises ja vägivallas endise partneri ja laulja Justine Skye poolt. Fall eemaldati Major Leauge Socceri  reklaamikampaaniast seoses süüdistustega. Skye nõudis kohtupoolset 100 jardist lähenemiskeeldu Falli vastu. Skye nõudmised sisaldasid informatsiooni, et Fall "organiseeris plaani jälitada mind ja julmalt peksis mu poisssõpra ja meie ühiseid sõpru minu ees ja avalikult." ja seda et Skye "ei tunne end turvaliselt ja usub, et ta elu on ohus". Fall eitas kõiki süüdistusi.

## Diskograafia
### Stuudioalbumid

### Singlid

### Külalisartistina

## Lisaks
Keskkoolis vaimustus ta teatrist ja armastas lavastusi ning oli suur klassikalise muusika fänn, eriti Mozarti.

## Viited
Wakulla maakond

**Wakulla maakond** (*Wakulla County*) on maakond Ameerika Ühendriikides Florida osariigis.

Maakonna halduskeskus on Crawfordville.

## Ajalugu
Maakond moodustati 1843. aastal.

## Rahvastik
Elanike arv oli 2010. aasta rahvaloenduse järgi 30 776.

## Viited
Küpsuseksamid

**Küpsuseksamid** ehk **abituurium** (Eesti hariduses: **[[riigieksamid]]**) on keskkooli lõpueksamid. Kui abiturient läbib eksamid, siis saab temast selle kooli vilistlane. Küpsuseksamite läbijal on võimalus astuda ülikooli.
Storm (Victor Crone laul)

**"Storm"** on laul, mis esindas Eestit 2019. aasta Eurovisiooni lauluvõistlusel Tel Avivis Iisraelis. 

Laulu autorid on Stig Rästa, Vallo Kikas, Victor Crone, Fred Krieger ja Sebastian Lestapier, esitaja rootsi laulja Victor Crone. Lavatagused taustalauljad olid Dagmar Oja, Kaire Vilgats, Kaido Põldma, Lars Gunnar Säfsund ja helilooja Stig Rästa. Eesti Laulu finaalis toetas Cronet laval laulja ja näitleja Saara Kadak, kes Eurovisiooni lauluvõistlusel Tel Avivis ei osalenud. 

Laul saavutas esimeses poolfinaalis 198 punktiga 4. koha, finaalis aga korrigeeritud andmetel 76 punktiga 20. koha, kuna seoses reeglite rikkumisega eemaldati Eestilt Valgevene antud 10 punkti ning "Storm" langes koha võrra ka edetabelis.
Taylori maakond (Florida)

**Taylori maakond** (*Taylor County*) on maakond Ameerika Ühendriikides Florida osariigis.

Maakonna halduskeskus on Perry.

## Ajalugu
Maakond moodustati 1856. aastal.

## Rahvastik
Elanike arv oli 2010. aasta rahvaloenduse järgi 22 570.

## Viited
Augusto Santos Silva

**Augusto Ernesto dos Santos Silva** (sündinud 20. augustil 1956 Portos) on Portugali poliitik, ta kuulub Sotsialistliku Partei ridadesse. Ta oli 26. novembrist 2015 kuni 28. märtsini 2022 Portugali välisminister.

Ta sündis aastal 1956 Portos. Ta lõpetas aastal 1978 ajaloolasena Porto ülikooli. Aastal 1992 kaitses Lissabonis doktoriväitekirja sotsioloogia alal.

Ta alustas oma akadeemilist karjääri aastal 1981 Porto ülikooli majandusteaduskonna professorina. Lõpuks töötas ta Porto ülikooli teadusnõukogu esimehena ja töötas aastatel 1998–1999 Porto ülikooli dekaanina.

Ta oli 14. septembrist 2000 kuni 3. juulini 2001 Portugali haridusminister. 3. juulist 2001 kuni 6. aprillini 2002 oli ta Portugali kultuuriminister. 12. märtsist 2005 kuni 26. oktoobrini 2009 oli ta Portugali parlamendiasjade minister. 26. oktoobrist 2009 kuni 21. juunini 2011 oli ta Portugali kaitseminister. 26. novembrist 2015 kuni 28. märtsini 2022 oli ta Portugali välisminister.
Tiina Kapten

**Tiina Kapten** (sündinud 25. jaanuaril 1974 Pärnus) on eesti sõudja. 178 cm, 75 kg. 

Ta on lõpetanud 1992. aastal Pärnu 4. Keskkooli spordipedagoogika õppeklassi ja 1998. aastal Tallinna Pedagoogikaülikooli keskkonnateaduse erialal. Bioloogiamagister (2002).

Ta on töötanud alates 2006. aastast Audentese Erakoolis ning Audentese Spordigümnaasiumis geograafia- ja füüsikaõpetajana.

## Sõudmine
Sportima hakkas 1982. aastal, harrastanud on ujumist, võrkpalli ja sõudmist. Tema sõudmistreenerid on olnud Anneli Pedaja ja Matti Killing. 
*Tulnud 16 korda Eesti meistriks:
***1992–1996 roolijata neljapaadil,
***1991 ja 1993–1995 paarisaerulisel neljapaadil,
***1990 ja 1992–1995 kaheksapaadil,
***2015 sisesõudmises ning 2015 sisesõudmise pikal distantsil.

Püstitanud sõudeergomeetril eri distantsidel kokku 16 (sh 11 individuaalset) maailma tipptulemust.

## Viited

## Välislingid
*Biograafia ESBL-is
*Tiina Kapteni spordiblogi
Applingi maakond

**Applingi maakond** (*Appling County*) on maakond Ameerika Ühendriikides Georgia osariigis.

Maakonna halduskeskus on Baxley.

## Ajalugu
Maakond moodustati 1818. aastal.

## Rahvastik
Elanike arv oli 2010. aasta rahvaloenduse järgi 18 236.

Arvestusliku rahvaarvu muutus (1. juuli seisuga):

## Viited
Atkinsoni maakond

**Atkinsoni maakond** (*Atkinson County*) on maakond Ameerika Ühendriikides Georgia osariigis.

Maakonna halduskeskus on Pearson.

## Ajalugu
Maakond moodustati 1917. aastal.

## Rahvastik
Elanike arv oli 2010. aasta rahvaloenduse järgi 8375.

Rahvaarvu muutus (hinnanguline 1. juuli seisuga):

## Viited
Unioni maakond (Florida)

**Unioni maakond** (*Union County*) on maakond Ameerika Ühendriikides Florida osariigis.

Maakonna halduskeskus on Lake Butler.

## Ajalugu
Maakond moodustati 1921. aastal.

## Rahvastik
Elanike arv oli 2010. aasta rahvaloenduse järgi 15 535.

## Viited
Banksi maakond

**Banksi maakond** (*Banks County*) on maakond Ameerika Ühendriikides Georgia osariigis.

Maakonna halduskeskus on Homer.

## Naabermaakonnad
*Habershami maakond (põhjas)
*Stephensi maakond (kirdes)
*Madisoni maakond (kagus)
*Jacksoni maakond (lõunas)
*Halli maakond (läänes)
*Franklini maakond (idas)

## Ajalugu
Maakond moodustati 1. veebruaril 1859 Franklini ja Habershami maakonna osadest. Maakond sai nime doktor Richard E. Banksi järgi.

## Rahvastik
Elanike arv oli 2020. aasta rahvaloenduse järgi 18 035. Aastal 2010 oli elanikke 18 395.

Rahvaarvu muutus (hinnanguline 1. juuli seisuga):

## Maanteed

*  Interstate 85
*  U.S. Route 441
*  State Route 15
*  State Route 51
*  State Route 52
*  State Route 59
*  State Route 63
*  State Route 98
*  State Route 105
*  State Route 164
*  State Route 184
*  State Route 198
*  State Route 323
*  State Route 326

## Viited

## Välislingid
* https://www.bankscountyga.org/
Nurga talu

**Nurga talu** on mitme Eesti tähelepanuväärse talu nimi:
*Nurga talu (Jõgeva maakond), Jõgeva maakonnas Kassinurme külas; kohandatud muuseumiks: Nurga koduloomuuseum
*Nurga talu (Lääne maakond), Lääne maakonnas Kiideva külas; kohandatud muuseumiks: Kiideva muuseum
Windsori sõlm

**Windsor** on klassikalise välimusega lipsusõlm.

Selle väidetav leiutaja oli Windsori hertsog Edward VIII, kuid dokumentaalsed tõendid puuduvad. On arvatud, et leiutaja võis olla ka tema isa George V.

## Vaata ka
* Pool-Windsori sõlm

## Viited

## Kirjandus
* Jaan Künnap. *Sõlmed ja pleisid*. 2016. ISBN 9789949388738
Funktsionaalne lugemisoskus

**Funktsionaalne lugemisoskus** on loetu mõistmine ehk inimene mõistab seda, mida ta loeb, ja on võimeline seda ka teistele selgitama. See oskus on osa funktsionaalsest kirjaoskusest.

Inimese vanusest sõltub see, kui hästi on ta võimeline teksti lugemisele keskenduma. Näiteks laps võib olla võimeline tekstist aru saama ainult juhul, kui ta seostab seda elus varem kogetuga; samas vanemad inimesed on omandanud suurel hulgal haridust, mis aitab neil teksti mõista. Stuart, Masterson ja Dixon selgitavad lugemistoimingut kui avatud juurdepääsu loomist kirjasõna mõistmiseks. Sealjuures väites, et isegi hea lugemisoskusega inimesed peavad teatud tekste enda jaoks keeruliseks. Wilkinson arvab, et teksti mõistmine sõltub kolmest peamisest tegurist: indiviidi kognitiivsetest võimetest, tajutava teksti sisust ning teksti liigist (kirjalik või suuline tekst). Teksti mõistmist peab ta psühholoogiliseks protsessiks, mis koosneb kolmest osast: kõne tajust, tekstimõistmisstrateegiatest ning töömälu mahust. Mõistmisstrateegiad aitavad luua tähenduse kognitiivsest tajumisest, töömälu maht omakorda vastutab saadava info talletamise ja taastamise eest.

Eesti riikliku õppekava (2018) kohaselt peab I kooliastme õpilane enne selle astme lõpetamist suutma tekstidest leida ja mõista seal sisalduvat teavet (sealhulgas andmeid, termineid, tegelasi, tegevusi, sündmusi ning nende aega ja kohta) ning seda suuliselt ja kirjalikult esitada.

Funktsionaalset lugemisoskust on üldiselt igal pool vaja, alustades koolis tehtavatest tekstülesannetest ja lõpetades lepingute lugemisega. Iga kord kui peab lugema teksti on see seotud funktsionaalse lugemisoskusega, sest tekstist aru saamiseks on inimesel seda vaja. Ilma selleta on inimese elu kohati raskendatud, sest puudub võime eristada kedagi, kes petab sellest, kes ei peta, sest ei saada aru mida tekst sisaldab. Kui on tegu juriidilise tekstiga, mis ongi väga raskendatud kujul, siis vajab inimene kõrgel tasemel funktsionaalset lugemisoskust.

## Vaata ka
* Kriitilise lugemise oskus

## Viited
Cremlingen

**Cremlingen** on vald Saksamaal Alam-Saksi liidumaal Wolfenbütteli kreisis. Valla pindala on 59,25&nbsp;km². 31. detsembril 2017 elas seal 13 053 inimest. Vald külgneb Elmi mägedega.

## Ajalugu

8. mai 1944 – 12. aprill 1945, Schandelah' linnajaos oli koonduslaager. Laager oli Neuengamme koonduslaagri alamlaager.

## Liiklus

Vallas on 2 rongijaama, Schandelah's ja Weddelis, raudteeliinil Braunschweigist Magdeburgi; Weddel teenindab ronge ka Wolfsburgi suunal (Weddeli silmus).

## Vallaosad

* Abbenrode
* Cremlingen
* Destedt
* Gardessen
* Hemkenrode
* Hordorf
* Klein Schöppenstedt
* Schandelah
* Schulenrode
* Weddel

## Tuntud paigad

Cremlingenis on Cremlingeni saatejaam, peamine kesklaineantenn, mida kasutatakse Deutschlandfunki levitamiseks.


Monument-camp-schandelah-1.JPG|Mälestuskivi endise koonduslaagri asukohas
Hemkenrode 3.jpg|Vaade Elmilt läände
Hemkenrode-bauernhof.JPG|Ajalooline talumaja Hemkenrodes


## Viited

## Välislingid

* www.cremlingen.de
Schladen-Werla

**Schladen-Werla** on vald Saksamaal Alam-Saksi liidumaal Wolfenbütteli kreisis. Valla pindala on 73,85&nbsp;km². 31. detsembril 2017 elas seal 8803 inimest. Vald moodustati 1. novembril 2013, kui ühendati endise Schladeni ühisvalla vallad: Gielde, Hornburg, Schladen ja Werlaburgdorf.

Vald paikneb Harzi mäestiku põhjajalamil, venides piki Okeri jõge.

Schladen-Werla vald koosneb paikkondadest Beuchte, Gielde, Hornburg, Isingerode, Schladen, Wehre ja Werlaburgdorf. Halduskeskus on Schladen.

## Transport

Schladeni jaam on peatus Braunschweigi – Bad Harzburgi raudteeliinil, mis teenindab piirkondlikke ronge.

## Vaata ka

* Werla kuningapalee

## Viited

## Välislingid

* Valla veebileht
Baddeckenstedti ühisvald

**Baddeckenstedt** on valdade ühendus (*[[Samtgemeinde]]*) Wolfenbütteli kreisis Alam-Saksimaal Saksamaal. Selle pindala on 113,78&nbsp;km². 31. detsembril 2017 elas seal 10 491 inimest. Selle keskus on Baddeckenstedt.

Samtgemeinde Baddeckenstedt koosneb järgmistest valdadest:

# Baddeckenstedt
# Burgdorf 
# Elbe 
# Haverlah 
# Heere 
# Sehlde

## Välislingid

* baddeckenstedt.de
Glascocki maakond

**Glascocki maakond** (*Glascock County*) on maakond Ameerika Ühendriikides Georgia osariigis.

Maakonna halduskeskus on Gibson.

## Ajalugu
Maakond moodustati 1857. aastal.

## Rahvastik
Elanike arv oli 2010. aasta rahvaloenduse järgi 3082.

Rahvaarvu muutus (hinnanguline 1. juuli seisuga):

## Viited
Glynni maakond

**Glynni maakond** (*Glynn County*) on maakond Ameerika Ühendriikides Georgia osariigis.

Maakonna halduskeskus on Brunswick.

## Ajalugu
7. juulil 1742 toimus seal aladel Austria pärilussõja raames sõjaline kokkupõrge inglise ja hispaania vägede vahel.

Maakond moodustati 1777. aastal. See nimetati inglise advokaadi John Glynni (1722–1779) järgi, kes toetas House of Commons liikmena USA iseseisvusliikumist.

2009. aastal toimus maakonnas massimõrv, mille käis suri 8 inimest ja 1 sai vigastada.

2020. aastal pälvis laialdast tähelepanu juhtum, kus maakonnas tulistati surnuks tervisejooksu tegev 25-aastane afroameeriklane Ahmaud Arbery.

## Rahvastik
Elanike arv oli 2010. aasta rahvaloenduse järgi 79 626.

Rahvaarvu muutus (hinnanguline 1. juuli seisuga):

2010. aasta rahvaloenduse järgi olid 67,6% elanikest valgenahalised ja 26,0% mustanahalised.

## Viited
Eva Tamm

**Eva Tamm** (6. aprill 1972 – 16. november 2024) oli eesti keeleteadlane (terminoloog ja sõnaraamatute koostaja).

Ta lõpetas 1990. aastal Tallinna 4. Keskkooli ja õppis aastatel 1991–1996 Tallinna Pedagoogilise Instituudi/Tallinna Pedagoogikaülikooli filoloogiateaduskonnas. 

Ta töötas aastatel 1997–2006 Eesti Õiguskeele Keskuses terminoloogina ja alates 2006. aastast töötas Eesti Keele Instituudis terminoloogi ja vanemterminoloogina.

## Looming
*2014 Tiiu Erelt, Mari Kadakas, Ulve Kala-Arvisto, Inger Kraav, Viivi Maanso, Helin Puksand, Eva Tamm, Inge Unt. "Haridussõnastik". Eesti Keele Instituut
*2014 "Hariduse ja kasvatuse sõnaraamat". Koostanud Tiiu Erelt, Mari Kadakas, Ulve Kala-Arvisto, Inger Kraav, Viivi Maanso, Helin Puksand, Eva Tamm ja Inge Unt. Tallinn 2014. 515 lk
*2018 ja -tegevuse sõnaraamat". Koostanud Tiiu Erelt, Mari Kadakas, Ulve Kala-Arvisto, Inger Kraav, Helin Puksand ja Eva Tamm. Toimetanud Tiiu Erelt. Eesti Keele Instituut. Tallinn 2018

## Viited

## Välislingid
*IN MEMORIAM: Eva Tamm
*ETIS
Death Grips

Death Grips on Ameerika eksperimentaalse hiphopi bänd Californiast, mis moodustati 2010. aastal. 

Grupiliikmed on vokalist MC Ride (tegelik nimi Stefan Corbin Burnett), trummar Zach Hill ning muusikaprodutsent ja heliinsener Flatlander (tegelik nimi Andy Moren). Bändi abstraktse heli ja esimehe agressiivse vokaali eeskujud on punkrokk, elektronmuusika, ''noise''- ja industriaalmuusika.

## Ajalugu

Death Grips avaldas oma esimese salvestise "Exmilitary" 2011. aasta aprillis. Aasta hiljem tuli välja ka esimene stuudioalbum "The Money Store". Peagi pärast Epic Recordsi plaadifirmaga liitumist 2012. aastal lekitas bänd ilma plaadifirma loata oma teise albumi "No Love Deep Web" tasuta kuulamiseks. Sellega rikkus bänd plaadifirma lepingutingimusi, mille tagajärjel leping lõpetati. Bändi kolmas stuudioalbum "Government Plates" ilmus 2013. aasta novembris. Pärast seda, kui bändiliikmed ei ilmunud kohale mitmele planeeritud esinemisele, andis grupp 2014. aasta juulis teada, et nad lähevad lahku. Samal ajal avaldasid nad oma neljanda albumi esimese poole "Niggas on the Moon". 2015. aasta märtsis andis bänd teada, et võib-olla teevad nad veel koos muusikat. Veidi hiljem ilmus ka nende neljanda albumi teine pool "Jenny Death", mis koos esimese poolega moodustas stuudioalbumi "The Powers That B".  Samal aastal kuulutas bänd välja oma viienda stuudioalbumi "Bottomless Pit", mis tuli välja 2016. aasta mais. Nende kuues stuudioalbum "Year of the Snitch" limus 2018. aasta juunis.  

## Liikmed
*Stefan Burnett – vokaal
*Zach Hill – trummid, elektroonilised trummid, produktsioon
*Andy Morin – produktsioon, basskitarr, süntesaator, helitehnika

## Diskograafia
### Stuudioalbumid
*"The Money Store" (2012)
*"No Love Deep Web" (2012)
*"Government Plates" (2013)
*"The Powers That B" (2015)
*"Bottomless Pit" (2016)
*"Year of the Snitch" (2018)

### ''Mixtape''
*"Exmilitary" (2011)

### Muud teosed
*"Death Grips" (2011)
*"Live from Death Valley" (2011)
*"Fashion Week" (2015)
*"Interview 2016" (2016)
*"Steroids (Crouching Tiger Hidden Gabber Megamix)" (2017)
*"Gmail and the Restraining Orders" (2019)

## Viited
Järva Maakohus

**Järva Maakohus** oli Eesti Vabariigi esimese astme kohus aadressil Paide, Tallinna tänav 18.

1. jaanuaril 2006 liideti Järva Maakohus Pärnu Maakohtuga.

## Viited
Viljandi Maakohus

**Viljandi Maakohus** oli Eesti Vabariigi esimese astme kohus aadressil Viljandi, Posti tänav 22.

1. jaanuaril 2006 liideti Viljandi Maakohus Tartu Maakohtuga.

## Viited
Põlva Maakohus

**Põlva Maakohus** oli Eesti Vabariigi esimese astme kohus aadressil Põlva, Võru tänav 12.

1. jaanuaril 2006 liideti Põlva Maakohus Tartu Maakohtuga.

Kuni 2025. aasta alguseni hoiti siiski käigus veel Tartu maakohtu Võru kohtumaja Põlva maja.

## Viited
Bret Easton Ellis

**Bret Easton Ellis** (sündinud 7. märtsil 1964) on Ameerika Ühendriikide kirjanik.

Tema  on "Ameerika psühhopaat" (1991). Tema teoseid on tõlgitud 27 keelde.
Ramirent Baltic

**Ramirent Baltic** AS (varasema nimega *Ramirent* AS) on suurim ehitusseadmete rendi- ja müügifirma Balti riikides. Ettevõttel on kokku 56 osakonda, sealhulgas 19 rendipunkti üle Eesti, kust saab rentida käsitööriistu, tellinguid, tõstukeid, ekskavaatoreid, laadureid, soojakuid, raketisi, generaatoreid jm ehitusseadmeid ning tööriistu. Lisaks renditeenusele müüb Ramirent Baltic rendiseadmetele tarvikuid ja isikukaitsevahendeid ning pakub paigaldus-, transpordi-, operaatori-, projekteerimis- ja konsultatsiooniteenuseid. Baltikumi ettevõttes töötab enam kui 400 inimest. 

Ramirent Balticu koosseisu kuulub ka moodulmajade ja ehitussoojakute tehas Ramirent Modular Factory, mis asub Tallinna lähedal Rae vallas. Moodulmajade tehas toodab umbes 1500 moodulit aastas, mis eksporditakse Põhjamaadesse. Mooduleid kasutatakse Eesti turul lasteaedade ja koolide laienduseks ning eriprojektides. 

Ramirent Baltic AS kuulub Ramirent Ltd koosseisu. Ettevõttel on üheksas riigis umbes 3000 töötajat ja 300 osakonda. Ramirent Ltd on osa Loxam Grupist, mis on maailmas suuruselt neljas ehitusseadmete rendiettevõte. 

## Välislingid
*Koduleht
*Ramirent Ltd koduleht
McIntoshi maakond (Georgia)

**McIntoshi maakond** (*McIntosh County*) on maakond Ameerika Ühendriikides Georgia osariigis.

Maakonna halduskeskus on Darien.

## Ajalugu
Maakond moodustati 1793. aastal.

## Rahvastik
Elanike arv oli 2010. aasta rahvaloenduse järgi 8742.

Rahvaarvu muutus (hinnanguline 1. juuli seisuga):

## Viited
Mitchelli maakond (Georgia)

**Mitchelli maakond** (*Mitchell County*) on maakond Ameerika Ühendriikides Georgia osariigis.

Maakonna halduskeskus on Camilla.

## Ajalugu
Maakond moodustati 1857. aastal.

## Rahvastik
Elanike arv oli 2010. aasta rahvaloenduse järgi 23 498.

Rahvaarvu muutus (hinnanguline 1. juuli seisuga)

## Viited
Born This Way Ball

**Born This Way Ball** on maailmaturnee, mis toimub laulja ja laulukirjutaja Lady Gaga teise stuudioalbumi "Born This Way" raames.

Turnee oli 2012. aastal tulu poolest maailma viies kontsertetendus ning see toimus kõikidel kontinentidel peale Antarktika.
Turnee kogutulu oli 183,9 miljonit dollarit kokku 98 kontserdilt. Kriitikud võtsid turnee soojalt vastu.

Lady Gaga kirjeldas kontserditurneed kui “elektro-metal-popp-ooperit”. Lavastus jutustas loo kuulsuse kuningriigist, sellest, kuidas me sünnime ja kuidas me sureme tähistades. Lava oli kujundatud keskaegse gooti stiilis lossina, millele olid lisatud tornid ja lavakeel, mis aitas artistil publikuga paremini suhelda. Fännidel, kes jõudsid kontserdipaika esimesena ning olid gagalikult riietatud, oli võimalus Lady Gagaga pärast kontserti kohtuda.

## Lugude järjestus

1. Highway Unicorn (Road to Love)

2. Government Hooker

3. Born This Way

4. Black Jesus + Amen Fashion

5. Bloody Mary

6. Bad Romance

7. Judas

8. Fashion of His Love

9. Just Dance

10. LoveGame

11. Telephone

12. Hair

13. Electric Chapel

14. Heavy Metal Lover

15. Bad Kids

16. The Queen

17. Yoü and I

18. Americano

19. Poker Face

20. Alejandro

21. Paparazzi

22. Scheiße

**Encore**

23. The Edge of Glory

24. Marry the Night

## Kontserdid

## Bänd

*Lady Gaga – laul, klaver, kitarr, keytar
*Lanar "Kern" Brantley – basskitarr, bändi liider
*George "Spanky" McCurdy – trummid
*Brockett Parsons – süntesaator
*Tim Stewart – kitarr
*Ricky Tillo – kitarr
*Joe Wilson – muusikajuht

## Viited

## Välislingid
* Lady Gaga Official Webpage
Ra'ad ibn Zayd

**Ra'ad ibn Zayd** (sündinud 18. veebruaril 1936 Berliinis) on Iraagi kuningliku perekonna pea alates 18. oktoobrist 1970.

Ta on Hašimiidide suguvõsa liige ning tema vanaisa oli Meka emiir ja Al-Ḩijāzi kuningas Ḩusayn ibn ‘Alī.

Tema abikaasa on rootslane Margaretha Inga Elisabeth Lind, kuningliku nimega Majda Ra'ad. Neil on viis last. Nende seas on pojad Zayd ibn Ra‘ad ja Mired ibn Ra'ad.
Krematoorium

**Krematoorium** ehk **tuhastushoone** on surnute põletamise (kremeerimise ehk tuhastamise) hoone.

Vahel nimetatakse krematooriumiks ka surnute (inimesed, loomad) põletusahju. Lisaks ahjule on krematooriumis tavaliselt üks või mitu hüvastijätusaali, kus võidakse pidada nii ilmalikke kui ka religioosseid tseremooniaid. 

Kremeerimisprotsess on surnukeha põletamine kõrgel temperatuuril (870–980 °C). Tavaliselt kasutatakse põletamiseks leeki, mis juhitakse tuhastamisahju kambrisse. Ahju kütusena kasutatakse gaasi (looduslikku või propaani), harvemini elektrit. Kuni 1960. aastateni kasutati eeskätt kivisütt või koksi. 

Tänapäevased ahjud on automatiseeritud ja neid juhitakse mikroprotsessorite abil, mis on varustatud nõutavate ohutusseadmetega (näiteks ahju tagurpidi uks lukustub, kuni saavutatakse normaalne töötemperatuur). Ka on ahje aja jooksul täiustatud, et põletusprotsess oleks tõhusam, näiteks suunates leegid peaasjalikult torsole, mis moodustab suurema osa kehast.

Eesti esimene krematoorium alustas tegevust sügisel 1993 Tallinna Pärnamäe kalmistul. 

## Vaata ka
* matmiskombed
* põletusmatus

## Viited
"Õnne 13" jagude loend

**"[[Õnne 13]]" jagude sisukirjeldused** põhinevad Eesti Rahvusringhäälingu arhiivis leiduvatel.

## 1. hooaeg

## 2. hooaeg

## 3. hooaeg

## 4. hooaeg

## 5. hooaeg

## 6. hooaeg

## 7. hooaeg

## 8. hooaeg

## 9. hooaeg

## 10. hooaeg

## 11. hooaeg

## 12. hooaeg

## 13. hooaeg

## 14. hooaeg

## 15. hooaeg

## 16. hooaeg

## 17. hooaeg

## 18. hooaeg

## 19. hooaeg

## 20. hooaeg

## 21. hooaeg

## 22. hooaeg

## 23. hooaeg

## 24. hooaeg

## 25. hooaeg

## 26. hooaeg

## 27. hooaeg

## 28. hooaeg

## 29. hooaeg

## 30. hooaeg

## 31. hooaeg

## 32. hooaeg

## 33. hooaeg

## Viited
Peach Pit

**Peach Pit** on Kanadas Vancouveris tegutsev *indie rock*'i ansambel.

2016. aastal ilmus nende esimene lühialbum "Sweet F.A." 

Bänd koosneb laulja Neil Smithist, kitarrist Christopher Vanderkooyst, bassimängija Peter Wiltonist ja trummar Mikey Pascuzzist. Nende kuulajaskond asub peamiselt Ameerikas: Los Angelases, Chicagos ja Dallases. Bänd ise kirjeldab oma kui "näritud nätsu pop".
 
Nad on teinud Euroopas ühe turnee 2018. aasta alguses ning koguvad kiiresti populaarsust Ameerika põhjalääne osas.

## Ajalugu

Bänd sai alguse keskkoolikaaslaste Neil Smithi ja Christopheri Vanderkooy muusikaprojektist. Hiljem ühinesid nendega ka trummar Mikey Pascuzzi ja bassist Peter Wilton. 2016. aasta juunis tulid nad välja oma esimese lühi albumiga "Sweet F.A." Aasta hiljem tuli välja nende täis pikk album "Being so normal"

Kui bändi populaarsus kasvas, said bändi liikmed Neil Smith ja Peter Wilton lahkuda oma seniselt põhitöölt Amazoni kullerina ning pühendusid täielikult bändile.

## Väljaanded

### Lühialbumid
* Sweet F.A.
### Albumid
* Being So Normal
* Peach Pit on Audio Tree Live
### Singlid
Did I Make You Cry on Christmas Day? (Well, You Deserved It!)
### Suurimad hitid
* "Peachpit" – 15 miljonit kuulamist
* "Tommy's party" – 6 miljonit kuulamist
* "Alrighty Aphrodite" – 6 miljonit kuulamist

## Välislingid
* https://open.spotify.com/artist/6fC2AcsQtd9h4BWELbbire/about (04.04.2019)
* https://en.everybodywiki.com/Peach_Pit_(band) (04.04.2019)
Vee keel

**Vee keel** on peamiselt Elevandiluurannikul kõneldav kruu keel.

Vee keelt räägib umbes 330 000 inimest. Eristatakse lõuna-, lääne- ja põhjavee murret, mis mõnedel andmetel on eraldi keeled.

Nagu kõik kruu keeled, on ka vee keel toonikeel. Lõunavees eristatakse 10 tooni, kuid põhjavees on mõnedel andmetel 14 tooni.

## Viited
Storm

**Storm** (inglise keeles 'torm') võib tähendada järgmist:
*Storm (Victor Crone laul), konkursi Eesti Laul 2019 võidulaul
*Storm (SuRie laul), Suurbritannia 2018. aasta Eurovisiooni lauluvõistluse laul
*Storm (aadlisuguvõsa)
*...
Jasper

**Jasper** võib tähendada mitut asja.
***[[Jasper (eesnimi)|Jasper]]** on mehenimi.

## Geograafia
*Jasper (Alabama)
* Jasper (Arkansas)
* Jasper (Florida)
* Jasper (Georgia)
* Jasper (Indiana)
* Jasper (Minnesota)
* Jasper (Missouri)
* Jasper (New York)
* Jasper (Tennessee)
* Jasper (Texas)

## Vaata ka
*Jasperi maakond
Triin Saag

**Triin Saag** (sündinud 1. aprillil 1983 Tartus) on Euroopa E-Kaubanduse Liidu (EMOTA) tegevjuht  Brüsselis Belgias. 

## Haridus
Triin Saag on lõpetanud hõbemedaliga Tartu Miina Härma Gümnaasiumi (2001) ning õppinud Tartu Ülikooli füüsika- ja keemiateaduskonnas keskkonnatehnoloogiat (2001–2003). 

Bakalaureusekraadi *(cum laude)* sai rahvusvaheliste suhete ja diplomaatia erialal Genova Ülikoolist Itaaliast (2007). Tema bakalaureusetöö käsitles vähemusõiguste kaitset Eestis. Magistrikraadi *(cum laude)* sai rahvusvaheliste suhete ja diplomaatia alal Genova Ülikoolist Itaalias (2010) ning teise magistrikraad *(with distinction)* Euroopa Liidu õiguses King's College'ist Londonis (2016).

Aastatel 2005–2006 täiendas ta end Georgia Rotary programmi raames Ameerika Ühendriikides Georgia osariigis ning 2008–2009 Prantsusmaal Lyon III Jean Moulini Ülikoolis.

Saag valdab vabalt eesti, inglise, itaalia ja prantsuse keelt. 

## Töökäik
Saag on olnud seotud tihedalt Euroopa Parlamendi liberaalide ja demokraatide fraktsiooniga, mida juhib Guy Verhofstadt.

2010. aastal alustas ta tööd praktikandina Siiri Oviiri ja seejärel Indrek Tarandi Euroopa Parlamendi liikme büroos.

2012. aastal sai temast Euroopa Liberaalide ja Demokraatide presidendi ja Euroopa Parlamendi liikme Graham Watsoni (Liberal Democrats) kabinetiülem.

2014–2018 jätkas ta tööd (Tšehhi Vabariigist valitud) Euroopa Parlamendi liikme Martina_Dlabajová (ANO 2011) kabinetiülemana. Sel perioodil töötas Saag enamasti tööhõive ja sotsiaalpoliitika valdkonnas ning osales mitme vastuolulise Euroopa Liidu seaduse vastuvõtmisel töötajate ja eraldi kaugsõidujuhtide lähetamise teemadel.

## Poliitiline tegevus

Saag esindab liberaalset poliitilist maailmavaadet, uskudes Euroopa-sisese vabaturumajanduse ning isikuvabaduste ja individuaalsete õiguste edendamisse.

Ta astus erakonda Eesti 200 aprillis 2019 ning kandideeris 2019. aasta Euroopa Parlamendi valimistel Eesti 200 nimekirjas, kuid ei osutunud valituks.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 525 häält ning ei osutunud valituks.

## Isiklikku
Triin Saag ootab oma esimest last 2019. aasta juulis.

## Viited
Newtoni maakond (Georgia)

**Newtoni maakond** (*Newton County*) on maakond Ameerika Ühendriikides Georgia osariigis.

Maakonna halduskeskus on Covington.

## Ajalugu
Maakond moodustati 1821. aastal.

## Rahvastik
Elanike arv oli 2010. aasta rahvaloenduse järgi 99 958.

Rahvaarvu muutus (hinnanguline 1. juuli seisuga):

## Viited
Toomas Kasearu

**Toomas Kasearu** (sündinud 4. augustil 1962 Pärnus) on Eesti sõudja, Margus Kasearu vend.  

Lõpetas 1980 autoremondilukksepana Pärnu 13. kutsekooli. 

Kuulunud Tööjõureservidesse, Dünamosse ja Kalevisse. 1989–93 Sõudeliidu juhatuse liige. Aastast 2005 OÜ Aldsam juhatuse liige.

## Sõudmine
1977 hakkas käima Enn Laanessaare maadlustreeningutel, sõudmist harjutas algul Mati Villsaare, hiljem Matti Killingu juhendamisel. 

## Tulemused
190 cm, 93 kg.

*Võitis NL-i MV-l 1988 roolijaga neljapaadil pronksi
*mitteolümpiadistantside MV-l 1986 roolijata neljapaadil pronksi ja 1988 roolijaga kahepaadil hõbeda.
*1980 NL-i noorte MV-l roolijaga kahepaadil hõbe. 
*Tulnud **21** korda Eesti meistriks: 
**1988 ja 1995 roolijata kahepaadil, 
**1988 roolijaga kahepaadil, 
**1986–88, 1990 ja 1995 roolijata neljapaadil, 
**1983–85, 1987–88 ja 1990 roolijaga neljapaadil
**1982, 1984–85, 1987–88
**1990–91 kaheksapaadil. 
*Meistersportlane (1985). 

## Viited
Taivo Killing

**Taivo Killing** (sündinud 30. augustil 1951 Pärnus) on Eesti sõudja ja sõudetreener, Matti Killingu vend.

Lõpetas 1974 Pärnu õhtukooli. Alustas treeninguid 1960 Pärnu Kalevi sõudebaasis Juhan Miti juhendamisel.

## Sõudmine
179 cm, 84 kg. 

*1969 NL-i noorte MV-l roolijaga neljapaadil ning 1970 ja 1971 NL-i juunioride MV-l roolijata neljapaadil pronksi. 
*Tulnud 4 korda Eesti meistriks: 
**1965–66 roolijaga ja 1972 roolijata neljapaadil
**1974 kaheksapaadil. 

Töötanud Dünamos instruktorina ja 1969–78 treenerina, 1990–92 oli Kalevi sõudebaasi juhataja. 
*Õpilasi: Toomas Honga, Arne Graumann, Arvo Kohv, Arvi Peet.

## Viited
Gennadi Kinko

**Gennadi Kinko** (aastani 1971 **Gennadi Kiritšenko**; 28. oktoober 1942 Tšuvaši ANSV – 6. detsember 2007 Tartu) oli Eesti sõudja.

Lõpetas 1963 Tartu 8. Keskkooli ja 1981 Tartu Riikliku Ülikooli kehakultuuriteaduskonna. 

Töötas 1979–1983 Tartu Kalevi territoriaalnõukogu aseesimehena, hiljem Nõo sovhoosi ametiühingukomitee esimehena, ehituskontoris töödejuhatajana ning aktsiaseltsides varustajana-komplekteerijana ja müügiagendina, 1996–2005 oli Tartu Kommertsgümnaasiumi kehalise kasvatuse õpetaja. 

Kinko on maetud Tartu Aleksander Nevski kalmistule.

## Sõudmine
Alustas 1956 Tartu Kalevi SK-s Eha Sü­gise käe all korvpallitreeninguid ja 1960 Jüri Kuruli juhendamisel sõudetreeninguid. 
### Tulemused
***[[1976. aasta suveolümpiamängud|1976 Montréali OM-il]] roolijata kahepaadil koos [[Tiit Helmja]]ga 7. koht**
*Tulemusi NL-i MV-l: 
**roolijata kahepaadil
***1972 ja 1976 kuld
***1975 ja 1977 hõbe
***1970 ja 1979 pronks
**roolijata neljapaadil 1973, 1975 ja 1978 hõbe
**roolijaga neljapaadil 1967 pronks
*1960 NL-i noortemv-tel kaheksapaadil hõbe

*NL-i karikavõistlustel: 
**roolijata kahepaadil 1970 2. koht
**roolijata neljapaadil 1972 2. koht
**1973 ja 1978 1. koht
**kaheksapaadil 1966 2. koht
*1967 neljapaadil ning 1971, 1973 ja 1975 kahepaadil NL-i aü-te meister

*Tuli **34 korral** Eesti NSV meistriks: 
**1970, 1975–77 ja 1979 roolijata ning 1971, 1974 ja 1976–79 roolijaga kahepaadil
**1961, 1969, 1971, 1975 ja 1977–78 roolijata
**1962–64, 1967, 1969 ja 1975 roolijaga neljapaadil
**1963–65, 1967–69, 1972 ja 1976–79 kaheksapaadil

### Tunnustus
*Eesti parima võistkonna liige 1972, 1973, 1976 ja 1979
*1972 Kalevi auliige
*1976 NSV Liidu rahvusvahelise klassi meistersportlane

## Viited
Universaal

**Universaal** võib tähendada järgmist:
*universaal (tehnika) ehk universaalauto
*universaal (filosoofia) ehk universaalid, üldmõisted
*universaal (lingvistika) ehk keeleuniversaal

## Vaata ka
*universaalsus
*Universal
Kopra

**Kopra** on  kookospähklite kuivatatud viljaliha.

Kookospähklid lüüakse pooleks ja pannakse päikese kätte kuivama. Mõne aja pärast tõmbub kõvaks kuivanud toitekude luukesta küljest lahti ja see on siis kopra. Igalt palmilt saadakse 5–30&nbsp;kg koprat. Koprat kogutakse ja saadetakse maailmaturule, sellest pressitakse väärtuslikku taimeõli (kookosõli ehk kookosrasv) ning pressimisjäätmed on loomadele tunnustatud jõusöödaks.

## Viited
Õudusunenägu

**Õudusunenägu** (ka *hirmuunenägu, paineuni*) on ebameeldiv unenägu, mis võib tekitada kogejas tugevaid negatiivseid emotsioone, tavaliselt hirmu, ängi, ärevust või kurbust. Õudusunenägu võib sisaldada kogeja jaoks ebamugavaid, vaimselt või füüsiliselt vägivaldseid või paanikat tekitavaid olukordi.

Unenäo nägija võib, aga ei pruugi õudusunenäo kestel üles ärgata. Kui ärgatakse õudusunenäo kestel või vahetult pärast seda, võib ka ärkvel olles püsida ärritusseisund. Uuesti uinumine võib olla häiritud.

Õudusunenägudel võivad olla füüsilised põhjused, näiteks magamine ebamugavas asendis või palavik, või psüühilised põhjused, nagu stress või ärevus.

Kuni 18. sajandi lõpuni arvati, et õudusunenägusid põhjustavad "magajate peal istuvad deemonid".

**Luupainaja** on eesti mütoloogias magajaid painav vaim.

Luupainaja teiste nimetuste hulka kuuluvad painaja, painak, panijas, paanjas, painakane, luupaanija, luupaine, luupatak, tallaja.

Ka tallaja on nimetuse saanud selle järgi, kuidas ta inimestele, aga ka loomadele kahju teeb. Nimelt käivad tallajad öösiti oma ohvrit painamas. Nad rõhuvad oma ohvri keha, nii et too liigutada ei saa. Selline rõhumine ja piinamine paneb ohvri kõvasti higistama ning ärgates liikmed värisema ja südame peksma. Vanarahvas arvas, et pikaaegne painamine võib surma tuua.[1] Tallajad ei käi ainult inimesi piinamas, vaid üritavad ka tööloomade jõudu oma rõhumisega nõrgendada.

Luupainajaid kirjeldatakse väga erinevalt. Enamikus juttudes on öeldud, et tallajad ilmutavad end noore naisena, kuid ei pelga ära ka vana naise ja vana mehena ilmumist. Samuti on loomadega – luupainajaid kirjeldatakse nii mustade kassidena, hobustena, koertena jne. Ka esemetena on luupainajat kirjeldatud, esemetest ennekõike hanesulena.[2]

Tallajast vabanemiseks on mitu moodust. Lihtsaim neist on suure varba liigutamine. Nimelt arvati, et kui tunned luupainajat end rõhuvat, tuleb suurt varvast liigutada ning siis tallaja põgeneb. Teiseks levinud võimaluseks oli tule põlema panemine, valgust pidavat luupainajad kartma. Arvatakse, et kui inimene pahema külje peal magab, ei saa luupainajad talle külge hakata.[3]

“Kord käinud ühel loomal luupainaja. Küll katsunud looma peremees luupainajat iga viisi eemale peletada, aga pole kuidagi võinud. Läinud targa juurest abi otsima. Tark õpetanud: "Pea talli uks lahti. Kui loom röökima ja trampima hakkab, siis vaata ruttu ukse tagant, kes tallis on. Seda peksa siis hästi!" Mees läinud koju. Jäänud talli ukse taha valvama. Äkitselt hakanud loom trampima ja röökima. Mees vaadanud talli ukse tagant ja näinud musta kassi looma seljas. Mees võtnud piitsa ja peksnud kassi koledal kombel. Kass karjunud hirmsasti. Viimaks tüdinud mees peksmisest ära ja jätnud järele. Must kass kadunud silmapilk. Sest ajast saadik pole luupainaja enam looma peale tulnud.”[4]

Matthias Johann Eisen. "Eesti mütoloogia/luupainaja". Vikitekstid. Vaadatud 25.10.2017.
Eisen, M.J. "Luupainaja hanetiiva näol". Luupainaja. Vaadatud 25.10.2017.
Eisen, M.J. "Luupainaja kukelaulu eest põgenemas". Luupainaja. Vaadatud 27.10.2017.
Eisen, M.J. "Luupainaja peksmine". Luupainaja. Vaadatud 27.10.2017.
Ants Kiviselg

**Ants Kiviselg** (sündinud 13. juulil 1955 Pärnus) on eesti spordiarst ja kaitseväelane, auastmelt kolonel. 

Ta on lõpetanud 1973. aastal Kilingi-Nõmme Keskkooli ja 1979. aastal Tartu Riikliku Ülikooli (arstiteaduskonnas). 

*Töötanud 1979–1980 Dünamo ujumiskooli arstina.
*1980–1990 Dünamo meditsiiniteenistuse ülemana.
*1990–1996 spordimeditsiinikeskuse Dünamix peaarsti ja juhatajana.
*1984–2001 oli Eesti sõudekoondise arst. Olnud ka Jüri Jaansoni arst ja nõuandja. Abistas koondist arstina 1992 Barcelona ja 1994 Lillehammeri OM-il ning 1996 oli Atlanta OM-il koondise peaarsti asetäitja.
*1992–2009 Sõudeliidu ja 2011–2003 EASL-i juhatuse liige.
*1993 Eesti Noorte Kommertskoja president.
*1993-1995 Piirivalveameti meditsiiniteenistuse ülem, Piirivalveameti majandusosakonna ülem.
*1995-1997 Piirivalveameti üldosakonna ülem.
*1997-2000 jaanuarist Piriivalveameti personaliosakonna ülem.
*2000-2001 Kaitseväe Ühendatud Õppeasutuste ülem.
*2001–2006 Kaitsejõudude Peastaabi personaliosakonna ülem.
*2006-2010 NATO Euroopa Liitlasvägede Peakorteri (SHAPE).
*2010-2012 Peastaabi ülema asetäitja.

## Tunnustus
*Sõudeliidu aasta aktivist 1994–1995. 
*Kotkaristi kuldrist (2000)
*Kotkaristi III klassi teenetemärk (2006)
*Rahvusvahelise Sõjaväespordiliidu ohvitseriklassi orden (2007)

## Viited
Tsitter

**Tsitter** on kandlesarnane keelpill. Tsitrit mängitakse eriti Saksamaal ja Austrias.

Tsitreid on kolme põhitüüpi: kontsert-, alpi ja akordtsitter (inglise *chord zither*). Neist tuntuim on kontserttsitter.

## Viited
Koidu Killing

**Koidu Killing** (sündinud 27. oktoobril 1991 Pärnus) on Eesti sõudja ja noortetreener.

Ta on lõpetanud 2010. aastal Audru Keskkooli ning 2013. aastal Tartu Ülikooli kehakultuuriteaduskonna kehalise kasvatuse ja spordi erialal. 2015. aastal kaitses samas magistritöö sporditeaduse alal ja sai magistrikraadi.

## Sõudmine
Ta on harrastanud kergejõustikku ja võrkpalli. Alates 2005. aastast on ta Ulvi ja Roman Lutoškini juhendamisel tegelnud sõudmisega. 

Ta on töötanud Tartu Ülikooli Akadeemilises Spordiklubis ja Pärnu Spordiseltsis Kalev noortetreenerina.

### Tulemused
* 2009 noorte MM-il paarisaerulisel neljapaadil 16.
* 2010 U23 MM-il paarisaerulisel kahepaadil 7. koha.
* Tulnud 14 korral Eesti meistriks: 
**2011–2012 roolijata neljapaadil,
**2010–2014 paarisaerulisel neljapaadil,
**2007–2012 ja 2015 kaheksapaadil.

### Sangpommisport
2007. aastast on ta isa juhendamisel tegelnud ka sangpommispordiga, tulnud 2010. aastal ja 2012–2017 Eesti meistriks, võitnud 2018 MM-il ning 2013 EM-il täiskasvanute ja U23 arvestuses kuldmedali. 

## Tunnustus
* 2009 – Eesti Sõudeliidu parim noorsõudja 

## Isiklikku
Tema isa Valdi Killing (s 1957) on üheksakordne Eesti meister sangpommispordis.

Koidu Killing on 180 cm pikk ja kaalub 67 kg.

## Viited
Mihkel Klementsov

**Mihkel Klementsov** (sündinud 29. novembril 1963 Haapsalus) on Eesti sõudja, treener ja sporditegelane. 

Ta on lõpetanud 1981. aastal Pärnu 1. keskkooli ja 1985. aastal sõudmise erialal Tartu Riikliku Ülikooli (kehakultuuriteaduskonnas). 

Hakkas sportima Audru koolis õpetaja Harry Lille suunamisel, 1975. aastal jätkas treeninguid Pärnu Dünamo sõudebaasis Peeter Sonntaki ja Jüri Kuruli juhendamisel.

1989. aastast Sõudeliidu juhatuse liige ja asepresident. Töötanud 2001–2008 AS-is Estover osakonnajuhatajana, 1997. aastast olnud OÜ Penteer juhatuse liige. Ettevõtja. 

Avaldanud artikleid Spordilehes ja Eesti Sõudjas.

## Tulemused
184 cm, 86 kg. 
* Võitis 1983 Nõukogude Liidu juunioride meistrivõistlustel roolijaga kahepaadil pronksmedali. 
* Tulnud neljal korral Eesti meistriks: 
** 1988 roolijaga ja roolijata neljapaadil
** 1987–1988 kaheksapaadil
* 1983. aastast meistersportlane

## Treenerina
Tegutsenud sõudekohtunikuna (1998. aastast rahvusvahelise kategooria litsents). 
*Olnud alates 1986 Tartu ja Tallinna Kalevis ning Tallinna Sõudeklubis treener (7. kutsetase, 2009), 1988–1990 Tööjõureservide Spordikombinaadi asedirektor ja 1991–1998 Sõudeliidu peatreener. 
*Õpilasi: Jüri Jaanson, Priit Tasane, Roman Lutoškin, Andrei Šilin, Janek Sirel, Kristo Kross, Juhan Gorelov.

## Tunnustus
* Sõudeliidu parim treener 1995 ja 1997 
* Aasta kohtunik 2001, 2002 ja 2006. 

## Isiklikku
*Poeg Martin Klementsov (29. VII 1985) on tulnud Flora meeskonnas jalgpallis Eesti noortemeistriks ja kuulunud Eesti noortekoondisse.
*Poeg Margus Klementsov (11. IX 1989) on tulnud Tiit Soku korvpallikooli meeskonnas Eesti noortemeistriks ja osalenud 2007. aastal Eesti noortekoondises Euroopa meistrivõistlustel.

## Viited

## Kirjandus
* Eesti sõudespordi ajalugu. [Koostanud H-H. Artma] Tln, 2001, lk 379–381.
Maniokk

**Maniokk** (*Manihot*) on taimeperekond piimalilleliste sugukonnas. Maniokid sisaldavad piimmahla.

Perekonda kuulub vähemalt 170 liiki, mis kasvavad Ameerika troopilistes ja subtroopilistes piirkondades.

Perekonda kuuluvad liigid (eriti jahumaniokk (*Manihot esculenta*)) on tähtsad kultuurtaimed. Maailmas sööb neid üle 800 miljoni inimese.

## Liike
*jahumaniokk (*Manihot esculenta*)
*kautšukimaniokk (*Manihot glaziovii*)

## Viited
Tanel Kliiman

**Tanel Kliiman** (sündinud 16. märtsil 1968 Tartus) on eesti endine sõudja, sporditegelane ja Eesti Sõudeliidu asepresident.

Kliiman lõpetas 1986. aastal Tartu 5. keskkooli ning 1992. aastal maaehituse eriala Eesti Põllumajandusülikooli metsandus- ja maaparandusteaduskonna. 

Aastatel 1995–2010 oli ta AS-i K & P Ehitus ehitusdirektor, aastast 2011 OÜ RM2 juhatuse liige.

## Sõudmine
Kliiman alustas sõudmistreeninguid 1981. aastal Kalle Tammeoru juhendamisel. Aastatel 1982–1984 treenis Inge Pindi, 1984–1985 Andres Redi ning 1985–1987 ja 1989 Jüri Kuruli juhendamisel.

Kliiman võitis 1986. aastal Nõukogude Liidu noorte meistrivõistlustel roolijata neljapaadil pronksmedali ja tuli 2009. aastal sõudesprindis roolijata kahepaadil Eesti meistriks. Aastast 1999 on ta osalenud veteranide sõudevõistlustel, sh saanud aastatel 2004–2012 maailma sõudeveteranide regatil 11 võitu. 

Aastatel 2000–2003 oli Kliiman SAK Tartu juhatuse liige ja aastast 2004 klubi president. Ta on kuulunud aastast 2003 Eesti Sõudeliidu juhatusse ja olnud alates aastast 2005 selle asepresident.

2010. aastal valiti Kliiman Eesti Sõudeliidu aasta aktivistiks.

## Isiklikku
Kliiman on 185 cm pikk ja kaalub 84 kg.

## Viited
Vispel

**Vispel** on köögiriist, mida kasutatakse toiduainete käsitsi vahule kloppimiseks või segamiseks. Tavaliselt koosneb vispel pulgakujulisest käepidemest ning mitmest aasjalt painutatud ja punti pandud traadist, mis moodustavad tilgalaadse kuju. Vispli vahustav ots võib ka olla kaarjalt paigutatud vedru kujuline (kastmevispel).